
תקנות רישום קבלנים לעבודות הנדסה בנאיות (ראיות ומבחנים לענפי משנה) (תיקון), 
התשע"ח-2017


היו"ר איתן כבל:

[bookmark: _ETM_Q1_157000]אני מבקש לפתוח את ישיבת ועדת הכלכלה. ברשותך, בבקשה תציג את התקנה.

אילן רויזמן:

[bookmark: _ETM_Q1_155000][bookmark: _ETM_Q1_165000][bookmark: _ETM_Q1_192000][bookmark: _ETM_Q1_195000]זאת תקנה שהצגתי בטעות קודם. כאמור היום התקנות העיקריות קובעות שלענף משנה 121 נדרשים תנאים מיוחדים. התנאים הם שהמבקש הוא בעל ידע וניסיון במשך שנה לפחות בביצוע עבודות כלונס בסלע, שהוא מעסיק באתר העבודה מנהל עבודה מוסמך או הנדסאי מוסמך, בעלי ידע בכלונס בסלע, ושבבעלותו מכונת קידוח בסלע אחת לפחות.

[bookmark: _ETM_Q1_206000]מכיוון שענף משנה 121 מתאחד עם ענף משנה 120, אנחנו מבקשים להחיל אותם תנאים על הענף האחוד.
[bookmark: _ETM_Q1_212000]
עבד אל חכים חאג' יחיא (הרשימה המשותפת):

[bookmark: _ETM_Q1_229000][bookmark: _ETM_Q1_232000]מי שעוד לא קנה את המכונה, לא יכול להיות. אתה צריך לקנות אותה, להחזיק אותה במחסן, בחצר, עד שעוברת שנה ואתה בא להירשם. אתה רואה היגיון בזה? יש לי ניסיון, יש לי ידע, יש לי הנדסאי, אבל אני אקנה את המכונה אחרי שאני אירשם.

קובי פלסנר:

אולי אני שוכר אותה.
[bookmark: _ETM_Q1_242000]
עבד אל חכים חאג' יחיא (הרשימה המשותפת):

[bookmark: _ETM_Q1_244000][bookmark: _ETM_Q1_243000]העניין של הבעלות, אני חושב שזה מוגזם.

היו"ר איתן כבל:

[bookmark: _ETM_Q1_245000]מה העמדה שלכם, איגוד בוני הארץ?

קובי פלסנר:

[bookmark: _ETM_Q1_252000][bookmark: _ETM_Q1_254000]למרות שזה עבר את מועצת הקבלנים - - -

היו"ר איתן כבל:

קיווית שיהיה מישהו שיעלה את זה.

קובי פלסנר:

[bookmark: _ETM_Q1_262000][bookmark: _ETM_Q1_268000]נכון. בנושא של בעלות בכלל הענף עבר שינוי. היום אין בעלויות על כלים ודברים כאלה. הרבה פעמים אתה שוכר את הציוד - - -

עבד אל חכים חאג' יחיא (הרשימה המשותפת):

[bookmark: _ETM_Q1_274000][bookmark: _ETM_Q1_286000][bookmark: _ETM_Q1_296000][bookmark: _ETM_Q1_301000]יש לנו פתגם שאומר שבשביל כוס חלב, לא קונים פרה. לא צריכים. הוא יכול לשכור במידת הצורך, הוא יכול לקנות אחרי שהוא רשום, הוא יכול לקנות לפי מצב השוק. אני רוצה להיות רשום לפי מצב השוק, רק אם שווה לי. היום קבלני כבישים לא מחזיקים את ציוד האספלט. יש אנשים שמשכירים להם את ציוד האספלט. אתה קבלן בניין, אין לך משאבות בטון, אתה שוכר אותן. אתה לא צריך אותן כל הזמן.

היו"ר איתן כבל:

[bookmark: _ETM_Q1_306000][bookmark: _ETM_Q1_316000][bookmark: _ETM_Q1_321000][bookmark: _ETM_Q1_329000][bookmark: _ETM_Q1_337000][bookmark: _ETM_Q1_347000]אני חושב שבמה שמעלה חאג' יחיא ומחרה מחזיק אחריו נציג בוני הארץ הם צודקים לחלוטין. גם אין כאן עניין של בטיחות או משהו. אם אתה רוצה לוודא שהאיש בעל יכולות מקצועיות גבוהות או מיוחדות, אתה עושה כמו בדברים אחרים. אתה אומר שהוא חייב שיהיה לו מישהו בעל ניסיון בתחום שעוסק בחציבה X שנים או דברים כאלה. שיהיה לו את המכשיר זה מיותר לחלוטין. אחת משתיים, או שיש לכם רעיון יצירתי או שאני סוגר את הישיבה.

אילן רויזמן:

אני רק אבקש להזכיר שכרגע תקנות המשנה כבר קובעות את התנאי הזה.

היו"ר איתן כבל:

ה-121 נמחק.

אילן רויזמן:

הוא נמחק, נכון. 

היו"ר איתן כבל:

[bookmark: _ETM_Q1_363000]זאת הערה של היועצת המשפטית.

אילן רויזמן:

[bookmark: _ETM_Q1_362000][bookmark: _ETM_Q1_371000]זה תיקון שאולי טכני במהותו, מכיוון ש-121 נמחק והוא יהפוך ל-120. רצינו רק לשנות את המספר, כדי שהתקנות לא יהפכו לאות מתה. אנחנו לא רוצים לקבוע כאן מדיניות חדשה.

היו"ר איתן כבל:

אתה אומר שהמדיניות המטומטמת תימשך רק עם מספר אחר.

אילן רויזמן:

כן. 

היו"ר איתן כבל:

[bookmark: _ETM_Q1_393000][bookmark: _ETM_Q1_396000]זה המצב. לא מתאים לך, אתה נראה צעיר ורענן. ייקוב הדין את ההר?

אילן רויזמן:

[bookmark: _ETM_Q1_398000][bookmark: _ETM_Q1_392000][bookmark: _ETM_Q1_402000]ביקשנו את התיקון הזה רק מכיוון שהמספר 121 מתחלף למספר 120.

היו"ר איתן כבל:

הוא לא אשם. הוא לא זה שיצר אותה.

אילן רויזמן:

[bookmark: _ETM_Q1_405000]לבחינת ביטול הדרישה כמובן יש פרוצדורה של עבודת מטה מקצועית, התייעצות עם המועצה, הצגת הנושא להערות הציבור. אלה דברים שלא נעשו.

עבד אל חכים חאג' יחיא (הרשימה המשותפת):

אתה חושב שמישהו מהציבור יתנגד?

אילן רויזמן:

[bookmark: _ETM_Q1_420000]אני לא יודע. זה מצריך עבודת מטה.

עבד אל חכים חאג' יחיא (הרשימה המשותפת):

[bookmark: _ETM_Q1_421000]מי שימצא עבודה והוא רשום, אם תהיה לו מספיק עבודה, הוא יקנה, הוא לא ימשיך לשכור.

מירב תורג'מן:

אולי במקום "בעלותו" יהיה "ברשותו"?

אילן רויזמן:

[bookmark: _ETM_Q1_429000]זה שינוי שלא נבחן כמקובל.

מירב תורג'מן:

[bookmark: _ETM_Q1_428000] זה מאפשר לו לשכור, לשאול.

אילן רויזמן:

[bookmark: _ETM_Q1_433000]אנחנו לא מציעים שינוי במהות, רק במספר.
[bookmark: _ETM_Q1_434000]
היו"ר איתן כבל:

[bookmark: _ETM_Q1_442000][bookmark: _ETM_Q1_448000]הכנסת אותנו כאן לפלונטר. מצד אחד התקנה הקיימת היא תקנה מטופשת, אבל מצד שני צריך להתאים טיפשות, זה מה שאנחנו עושים.

עבד אל חכים חאג' יחיא (הרשימה המשותפת):

לעשות אותה עדיין טפשית, אבל פחות.

אילן רויזמן:

[bookmark: _ETM_Q1_462000]נוכל להתחייב לבחון את ביטול התקנה בשלב הבא.

היו"ר איתן כבל:

כדי שהמבוכה תהיה חלקית, אני אאשר לכם את השינוי של סמל הענף - -

מירב תורג'מן:

[bookmark: _ETM_Q1_479000][bookmark: _ETM_Q1_481000]"ענף משנה" זה נקרא.

היו"ר איתן כבל:

[bookmark: _ETM_Q1_484000]- - עם זאת, אני מבקש שעם שובנו מפגרת הקיץ – אני מאוד מבקש, זה עניין טכני שיותר ממה שיעיד עלינו, יעיד עליכם. אם זה לא היה עולה על סדר-היום, ניחא. אני בטוח שיש עוד הרבה סעיפים כאלה בחקיקה, בוודאי בתקנות.

עבד אל חכים חאג' יחיא (הרשימה המשותפת):

[bookmark: _ETM_Q1_515000]אני לא מאשר לך להיות נהג מונית, אלא אם קנית...

היו"ר איתן כבל:

[bookmark: _ETM_Q1_518000]בדיוק. זה פחות או יותר הסגנון. אנא מכם. 

עבד אל חכים חאג' יחיא (הרשימה המשותפת):

[bookmark: _ETM_Q1_538000][bookmark: _ETM_Q1_539000]תבחנו את המילה בין בעלותו לבין ברשותו. אתם צריכים לפרסם לציבור?

היו"ר איתן כבל:

יש להם כללים. 

מירב תורג'מן:

[bookmark: _ETM_Q1_543000]הם צריכים התייעצות עם המועצה, עם מועצת הקבלנים.

היו"ר איתן כבל:

[bookmark: _ETM_Q1_547000][bookmark: _ETM_Q1_551000]אם זה היה עניין שהייתי אומר לו: לך תתייעץ עם אבשלום קור ותחזור, אין בעיה.

עבד אל חכים חאג' יחיא (הרשימה המשותפת):

עם מי אתם רוצים להתייעץ?

אילן רויזמן:

[bookmark: _ETM_Q1_559000]עם מועצת הקבלנים.
[bookmark: _ETM_Q1_560000]
נתנאל לפידות:

[bookmark: _ETM_Q1_562000]וגם עם הציבור.

עבד אל חכים חאג' יחיא (הרשימה המשותפת):

[bookmark: _ETM_Q1_566000]האם אתם חושבים שמישהו יתנגד?
[bookmark: _ETM_Q1_568000]
היו"ר איתן כבל:

[bookmark: _ETM_Q1_572000]זה לא משנה, גם אם הוא רוצה להיענות לבקשתי. לטענתי התקנה מביכה, אבל היא תהיה מביכה עוד יותר כשהסמל הוא לא - - -

עבד אל חכים חאג' יחיא (הרשימה המשותפת):

[bookmark: _ETM_Q1_589000]אני מבין. אני מתלבט אם להעביר או לא. אני יודע שזה סעיף לשינוי הסמל.

היו"ר איתן כבל:

גם אם תפיל אותי, זה לא משנה כהוא זה. אתה משאיר את האבסורד קיים.

אילן רויזמן:

[bookmark: _ETM_Q1_621000]אנחנו רוצים להתייעץ.

עבד אל חכים חאג' יחיא (הרשימה המשותפת):

[bookmark: _ETM_Q1_744000][bookmark: _ETM_Q1_750000]עד עצם היום הזה לא ראיתי שבוטל הרישום של קבלן בגלל רשלנות וגרימת מוות. לא הורשעו. עד עצם היום הזה לא נשלל רישום של קבלן בגלל זה.

היו"ר איתן כבל:

הבעיה היא אצלכם?

נתנאל לפידות:

הבעיה היא בחקיקה.

עבד אל חכים חאג' יחיא (הרשימה המשותפת):

[bookmark: _ETM_Q1_759000]תבואו ותתקנו. אתם רוצים שאני אביא חקיקה פרטית שהממשלה תפיל בוועדת השרים לענייני חקיקה כי השם שלי מתנוסס למעלה?

היו"ר איתן כבל:

[bookmark: _ETM_Q1_766000]תשנה את השם שלך... צודק.

עבד אל חכים חאג' יחיא (הרשימה המשותפת):

[bookmark: _ETM_Q1_767000][bookmark: _ETM_Q1_779000]הבאתי הצעת חוק של ממונה בטיחות עד גודל מסוים של בנייה, כשהעיסוק שלו רק בטיחות. הייתי הראשון. אנחנו שלושה: אני, איל בן ראובן ואלי אלאלוף. שלושתנו עושים את העבודה בתחום הזה. לא קיבלו את ההצעה שלי, אפילו לא הצביעו עליה.  אחר-כך הבאנו "עוזר בטיחות", שזה אותו תפקיד, מי שבראש זה איל בן ראובן, עכשיו יש תמיכה. אני מדבר על עובדות.

היו"ר איתן כבל:

[bookmark: _ETM_Q1_808000]אני מכיר את זה.

עבד אל חכים חאג' יחיא (הרשימה המשותפת):

[bookmark: _ETM_Q1_811000][bookmark: _ETM_Q1_813000][bookmark: _ETM_Q1_818000][bookmark: _ETM_Q1_832000]לפעמים אתה מרגיש מתוסכל, אני לא מתוסכל. מבחינתי שהחוק יעבור, ולא משנה אם השם שלי ראשון, שני או שלישי. אנחנו רק שלושה ואנחנו יוזמים ביחד. אם אני אביא את התיקון הזה, זה לא יעבור. אתם תיזמו את התיקון. מה יש לכם לחכות? קבלן שהורשע בגרימת מוות - - -

היו"ר איתן כבל:

מה מועצת החכמים החליטה?
[bookmark: _ETM_Q1_835000]
נתנאל לפידות:

הנציגה של משרד המשפטים בטלפון.

אילן רויזמן:

[bookmark: _ETM_Q1_843000][bookmark: _ETM_Q1_850000][bookmark: _ETM_Q1_860000]אם יורשה להשיב בקצרה לכבוד חבר הכנסת, תקופה ממושכת וודאי גם היום, כל יום למעשה, אנחנו בוחנים יחד עם משרד העבודה את האפשרויות שעומדות לפנינו כדי להילחם יחד בתופעה הזאת, שאין ספק שהיא תופעה בזויה, לא פחות.

היו"ר איתן כבל:

[bookmark: _ETM_Q1_875000]אח שלי אתה עם "דלי סיידים". תן לי תשובה עכשיו. אתה "מסייד לי". אתה מכדרר. תגיד למה אין. ביקשת את רשות הדיבור, תענה לעניין, אחי.

אילן רויזמן:

[bookmark: _ETM_Q1_896000]בהקשר של קבלנים או מבצעי עבודות שהורשעו בדין בעבירה של גרימת מוות ברשלנות, או כל עבירה אחרת שרלוונטית לתאונות עבודה, המבחן שקבוע בחוק רישום הקבלנים, כדי להקנות לרשם הקבלנים סמכות, הוא מציב רף - - -

היו"ר איתן כבל:

אחי, אתה מתיש.

אילן רויזמן:

אני אעבוד על זה...

היו"ר איתן כבל:

[bookmark: _ETM_Q1_906000][bookmark: _ETM_Q1_911000]אתה מסדר לעצמך את התשובה. תגיד לו ככה: נכון לרגע זה, לפי החוק, אין לנו בחקיקה את הסמכות כדי - - -

אילן רויזמן:

[bookmark: _ETM_Q1_918000]יש סמכות. ממה שאנחנו רואים בעקבות פסקי דין של קבלנים שהורשעו, או יותר נכון, הסתיים ההליך הפלילי בעניינם, זה לא מגיע אפילו לרף המינימלי, שהוא נורא נמוך - - -

היו"ר איתן כבל:

[bookmark: _ETM_Q1_921000][bookmark: _ETM_Q1_923000]יפה. זאת תשובה.

עבד אל חכים חאג' יחיא (הרשימה המשותפת):

אתם לא חושבים שצריך לתקן את זה? תיזמו.

אילן רויזמן:

[bookmark: _ETM_Q1_926000][bookmark: _ETM_Q1_929000][bookmark: _ETM_Q1_933000]הרף המינימלי זה ברמה של 7,200 שקל קנס. לשם אנחנו לא מגיעים. אם זו החומרה שבית המשפט מנחה בהליך הפלילי - - -

היו"ר איתן כבל:

[bookmark: _ETM_Q1_940000]אתה רואה, תשובה ארוכה היית יכול לסיים במשפט. אתה מתיש את עצמך. נחזור לעניין עצמו. מה התשובה?

נתנאל לפידות:

[bookmark: _ETM_Q1_953000]בשלב זה כל ההליך שנעשה פה.

היו"ר איתן כבל:

[bookmark: _ETM_Q1_956000]תנו תשובה.
[bookmark: _ETM_Q1_957000]
מירב תורג'מן:

כן או לא?

נתנאל לפידות:

לא.

היו"ר איתן כבל:

יפה. אני אצביע על התיקון של הסעיף ל-121 כמדומני - - -

מירב תורג'מן:

מ-121 ל-120.

היו"ר איתן כבל:

[bookmark: _ETM_Q1_974000][bookmark: _ETM_Q1_979000][bookmark: _ETM_Q1_991000][bookmark: _ETM_Q1_1004000][bookmark: _ETM_Q1_1019000]סליחה, מ-121 ל-120, ואני מודיע לכם שמייד עם חזרתנו, בחודש הראשון, נדמה לי שזה באוקטובר, אתם צריכים לשלוח אלינו תיקון. אם לא תביאו תיקון – הנה, אני מודיע לכם לפרוטוקול – אני עוצר לכם את כל הדברים שהמשרד מביא. יש חוק המכר (דירות), שהשר שלך כבר אכל לי את האוזן, היא הייתה יותר גדולה פעם... בבקשה. למה אני אומר את זה? כי זה באמת עניין טכני. אם לא הייתה לכם המועצה שאתה צריך לעבור וכל התהליך, לא הייתי מאשר את זה, כי זה באמת אבסורד, זה מטומטם, סליחה על הביטוי.
[bookmark: _ETM_Q1_1023000]
נתנאל לפידות:

אדוני היושב-ראש, אנחנו מסכמים, אבל מבחינת החקיקה, ה-RIA והדברים האלה, אנחנו נדרשים לעשות גם היוועצות עם הציבור וגם עם המועצה. נעשה את זה מהר ונחזור.

עבד אל חכים חאג' יחיא (הרשימה המשותפת):

[bookmark: _ETM_Q1_1032000]שלושה-ארבעה חודשים מספיקים לכם?

היו"ר איתן כבל:

[bookmark: _ETM_Q1_1036000]זו חפירה. העניין ברור. מי בעד, ירים את ידו.

עבד אל חכים חאג' יחיא (הרשימה המשותפת):

[bookmark: _ETM_Q1_1038000]אני נמנע.

היו"ר איתן כבל:

[bookmark: _ETM_Q1_1037000]מי נמנע?

עבד אל חכים חאג' יחיא (הרשימה המשותפת):

[bookmark: _ETM_Q1_1039000]אני. 
[bookmark: _ETM_Q1_1034000]
הצבעה

בעד – 1
נגד – אין
נמנעים – 1
תקנות רישום קבלנים לעבודות הנדסה בנאיות (ראיות ומבחנים לענפי משנה) (תיקון), התשע"ח-2017, אושרו.
[bookmark: _ETM_Q1_1042000]
היו"ר איתן כבל:

[bookmark: _ETM_Q1_1043000]התקנה אושרה עם ההודעה שהודעתי. תודה רבה לכם, הישיבה נעולה.

[bookmark: _GoBack]
הישיבה ננעלה בשעה 11:57.

